Stakende PTA-metropolisie moet terugkeer werk toeArgieffoto: tshwane.gov.za Alle stakende Tshwane-metropolisiebeamptes moet Maandag terug wees by die werk of daar gaan dissiplinêr teen hulle opgetree word. Die Johannesburgse arbeidshof het Vrydag ŉ interdik aan die Tshwane-metropolisie toegestaan om beamptes te verbied om aan ŉ onwettige staking deel te neem. Maroela Media het vroeër berig sekere beamptes staak al sedert Woensdag, op Werkersdag, om teen ŉ nuwe skofstelsel te betoog. Lees meer hier. Console Tleane, die metropolisie se woordvoerder, sê hulle het die interdik bekom omdat die staking onwettig is omdat metropolisiebeamptes se dienste as “noodsaaklik” geklasifiseer word. Die hofbevel is met onmiddellike effek uitgereik.